玉照神應真經注解
	１.
	四陽俱立，定知難有陰尊。
四柱天干俱屬陽者，而犯刑剋者，少年須失陰尊。

	２.
	陰覆全逢，不是陽尊老壽。
四柱天干俱屬陰者，而犯刑剋者，陽尊非壽也。

	３.
	卦逢生氣，天德，合，世世長年。
四柱日干十二運，坐長生，或長生之地支，三合得局，如甲日干，亥為長生，而三合亥卯未於命局，或逢天德貴人，或天干五合合化為喜神者，乃世世長年也。

	４.
	身命逢刑返剋，而必須夭賤。
命局四柱逢地支三刑，及天干相剋，則為夭賤。

	５.
	時來破日，支凶而干見還輕。
時柱剋破日柱，以支破（即子酉，午卯，申巳，寅亥，辰丑，戌未，相破）較重，干剋（天干相剋，或天干五生之剋）較輕。

	６.
	患難官災，運近而自分得失。
命中帶死氣刑者，多官災，衰氣帶殺者，多惡難，天干主近，地支主運。

	７.
	兩分交戰，識取尊卑。
天干尊也，地支卑也，干支，上剋下，則順，下剋上，則逆，逆者，戰也，即四柱干支，地支不宜剋天干也。

	８.
	丙戊丁甲時連戌亥，道士僧人。
日於丙戊丁甲人，戌亥時夜生者，多為道士僧人。

	９.
	魁罡見其往來加臨，獄官屠訟。
日柱庚辰，庚戌，戊戌，或戊辰，魁罡貴格，如見官星，為獄官，若臨衰，死之地，且有刑剋者，為屠獄，不義之人也，辰戌乃魁罡之地，忌與官星同處。

	10.
	寅申庚甲，商途吏人。
寅為功曹，主曹吏，申為傳送，主道路，甲為青龍，主文書，庚為白虎，主道路，四柱地支寅申，又見天干庚甲者，乃商途公吏也。

	11.
	子午逢之，他鄉外立。
子午為陰陽二路，四柱地支子午，又見天干庚甲，主他鄉謀立。

	12.
	癸乙壬加卯酉，男女多有私情。
癸為玄武，乙為六合，壬為天后，卯酉為私門，四柱癸乙壬逢地支卯酉者，多奸私。

	13.
	乙辛丁巳亥酉，陰人之事常有。
乙為六合，主私，辛為太陰，主暗，丁，為玉女，主奸，巳亥為門戶，此天干地支俱主陰，四柱逢之，常有口舌是非之事。

	14.
	干神支墓，須詳上下吉凶。
地支辰戌丑未四墓庫，凡人墓有氣者，為庫，無氣者，為墓。

	15.
	德合與十干相逢，親於遠近。
德合者，陽干甲丙戊庚壬，自處之，陰干乙丁己辛癸，合神也，取干四柱遠近，而言之。

	16.
	甲寅辛未，定因官事刑凶。
寅為功曹，主公吏曹官，甲木，辛為正官，未為墓庫，運到辛未，辛金剋木，且為官星入墓，主官訟。

	17.
	癸未庚申，必為盜賊亡沒。
癸為玄武，未為折足，庚申乃白虎，主道路，癸為賊神，未為墓庫，遇庚申，為賊神入墓，乃白虎犯身，主盜賊而亡，或盜賊敗之兆。

	18.
	火逢盛土，見庚而生自途中。
庚為白虎，主道路，火逢盛旺之土，而遭庚午，庚子，庚辰等，定生在道途也。

	19.
	戊己忌卯寅，休囚而生大疾。
日干戊己，月令卯寅木為死令，無氣之地，主有大疾，或四肢風病，或癱瘓之疾。

	20.
	丙丁亥子，投於江水波河。
丙到亥，丁到子，為絕地，丙日主，見亥時生，丁日主，見子時生，主投河而沒，若四柱干支有合，可解，惟一生多眼目命。

	21.
	巳午庚辛，男女病多心血。
庚辛，金也，主腸肺，巳午，火也，主心，如庚午日，見辛巳時，主男女多心血病也，乃下火剋上金。

	22.
	甲申乙酉，小兒風病肝經。
甲乙木命，見申酉日或時支，主小兒多肝病也，甲乙木，主肝，申酉金剋之，乃肝經受邪。

	23.
	辛卯庚寅，尤忌大人勞骨病。
寅卯木，屬肝又主筋骨及四肢，庚辛金命，見寅卯日或時，為金剋木，主筋骨之疾，或四肢之痛。

	24.
	門中有土，土金而腰腳須沈。
卯為日出，酉為日入，故言門戶，及主關格，己卯，己酉日時見之，主腰腳沈帶。

	25.
	甲巳雙加，遇刑則臂肢有患。
四柱內見甲，又巳加臨刑剋者，則主臂肢有患。

	26.
	丙丁歲月，癸壬遇而眼目有疾。
丙丁火命，能照物象，為眼目，若逢年月時壬癸水剋，主眼目之疾。

	27.
	甲乙若見庚辛，忌疾生於頭面。
甲乙木命，主頭面，若逢庚辛金來刑剋，則主傷於頭面。

	28.
	水土同來寅卯，平生隔氣風痰。
日干戊己土命，或壬水命，逢寅卯，主風疾之病，乃木剋土，壬水寅卯為病死之地。

	29.
	再入天罡，小腸腹急。
壬辰，戊辰為天罡之位，戊己土命，或壬水命，逢寅卯，再逢一辰位，主男小腹急疾，女則血病。

	30.
	五行十干，略定一端，其外參詳，依經用法。
五行金木水火土，各有所主之疾，甲乙木主頭面，丙丁火主眼目，戊己土主脾胃，腹肚，庚辛金主筋骨，四肢，壬奐水主膀胱，腎，又子丑為足，寅亥為膝，卯戌為中隔，辰酉為肚，申巳胸背，未面午後，另金主肺，水主腎，火主心，土主脾胃，日柱干支受剋，或命局五行偏枯或過旺，則易災疾。

	31.
	東金西木，定生忤逆之男。
東方龍木，不愛金，西方白虎金位，不喜木也，命局金木交馳者，主出忤逆之子，如甲申，乙酉，或庚寅，辛卯。

	32.
	西北壬南，必見波濤之客。
水火相傷，各離本位，如丙子，壬午，甲申，乙酉，庚寅，辛卯，丁亥，癸巳，命局見之，主波濤南北之人。

	33.
	壬多艮坎，道土須尊。
坎者，子也，艮者，丑也，如壬癸水立於子丑，且水多坐空亡無氣之地，定出僧道九流之士。

	34.
	戌亥連陰，家生盜賊。
戌亥為天空，壬癸為盜賊，命局壬戌，癸亥全，主門戶中出盜賊。

	35.
	丑中立癸見甲而釋教之人。
丑為十二月之盡，其中立癸，甲為十干之首，寅立於甲，寅為功曹，為道士，丑寅為隔角，上帶休囚無氣者，為僧道。

	36.
	乙犯天罡，陰人媒氏之女。
太乙為甲，天罡，辰位也，卯，門戶也，六乙生人，（乙丑，乙亥，乙酉，乙未，乙巳，乙卯日柱），地支卯辰全者，主門戶出陰人，媒人，產婆，藥婆等。

	37.
	陰木乙同來寅卯，定出長發師姑。
甲乙生人，見寅卯，或甲寅乙卯全者，定者長發師姑木多繁盛矣。

	38.
	庚辛申酉同方，必亡於兵刃。
庚辛，申酉金者，或立於旺鄉，或巳酉丑全者，運行至申酉金方，見兵刃而亡。

	39.
	當生有虎，怕入山岩，狼虎之傷，歲刑足病。
六庚為白虎，見寅卯，甲申得庚寅重，庚寅得甲申輕，歲刑者，庚寅日，歲到丙申，當有口舌官事，如剋身，當尤足病。

	40.
	雀逢天后，翅翼而中道難安。
六丙為朱雀，六壬為天后，如命局見之難以安靜，主有撓括之事，啾唧不安之象。

	41.
	戊己朝仁田宅，而腫瘡獄訟。
六戊生人到寅，六己生人到卯，或甲見乙，即戊寅己卯又逢甲乙之運，則主田宅獄訟之事。

	42.
	癸丁加於干位，鬼賊心血常行。
癸丁生人，防小人鬼賊交侵，及見心血之疾。

	43.
	青龍六合逢金，男女尊人之禍。
甲乃青龍，甲申或甲見庚，乙乃六合，乙酉或乙見辛，主尊長陰小人之災患，乃金剋木也。

	44.
	太陰失路，多生婦女之憂愁。
辛為太陰，主婦人之象，失路者，即不得旺相之位，而坐休囚死之地，即日干辛逢未，午，巳，辰，卯，多防陰人災害。

	45.
	天后狂情，到魁罡忌於身厄。
壬為天后，見辰戌土又見寅者，主身厄難也，乃壬水，寅為病地，辰戌土剋壬水也。

	46.
	六癸還生，四柱旺相，鬼賊奔流，休囚腎病。
六癸生人，地支亥子丑全者，局中無土，主奔流而不定，在休囚之地，主腎病，六癸為玄武，為盜賊也。

	47.
	休囚十干墓地，而久病之源。
五行受剋，十干受剋，及休囚墓死之地，可知病源之出。

	48.
	月德雙加有合，而十分作福。
月支寅午戌，天干丙辛合，月支亥卯未，天干甲己合，月支辰子申，天干丁壬合，月支巳酉丑，天干乙庚合，為月德貴人及月德合，主有德行貴人助之。

	49.
	見陽干而貴士多升，遇陰干而陰人助力。
月德貴人乃陽干也，主貴人扶助接引，月德合乃陰干也，主陰人財力之助也。

	50.
	尊卑同視，十二宮所主何神。
天干尊也，地支卑也，十二宮所主神者，乃十二月將之名也。

	51.
	三限見詳於四柱。
年月日時，分於三限，言其貴賤吉凶。

	52.
	鬼從生旺，后生兮，貴氣崢嶸。
鬼即官也，衰者為鬼，若行旺地，作福，凡四柱中遇鬼，逢生旺之處，即主貴氣崢嶸。

	53.
	進退干者，識辨兮，要明得失。
支生干，則進，干生支，則退，明其平生得失也。

	54.
	全逢本卦，相應而自出尊顯。
木人得地支亥卯全者，金人得巳未丑全，火人得寅午戌全，水人得申子辰全，土人得辰丑未全，或命人得寅卯，火命得巳午，金命得申酉，水命得亥子，土命得辰戌丑未，皆本卦也，如逢生氣者，乃富貴矣。

	55.
	返戰無功，定乃出軍人作賊。
火人得申子辰三合水剋，水人得辰戌丑未土剋，土人得亥卯未木剋，木人得巳酉丑金剋，金人得寅午戌火剋，付璟命得亥子水剋，水命得辰戌丑未土剋，土命得寅卯木剋，木命得申酉金剋，金命得巳午火剋，即卦剋日主，定出軍人作賊。

	56.
	命前台月，再立墓墳？。
即陽干前一位，陰干後一位。

	57.
	命後一辰，家宅難尋。
命後一位為破亡，即陽干後一位，陰干前一位，如命後逢之，家宅難為建立，見之，難立家亡。

	58.
	生逢酉戌，小人奴婢憂患焉。
如四柱地支酉戌全者，多與小人奴婢憂患焉。

	59.
	丁旺巽坤，女子詩書好酒。
丁未，好酒之女，丁酉，孤女，丁巳，詩女，丁卯，玉女，如丁未，丁巳生人見全者，主女子好色酒，詩書，且貌美之女也。

	60.
	龍常未亥寅卯同，經商利賂綿綿。
辰為貴龍，酉為太常，辰酉相合，再加未亥或寅卯，主經商利蜴，綿綿不絕。

	61.
	甲乙壬癸全逢，主作煙花之女。
甲乙木也，壬癸水也，水木太和，則生色木也，如在生旺之地，主門戶出花之人，及水旺則泛，火盛則花繁而無實也。

	62.
	艮金瘦小，離坎高雄。
艮者，丑寅，金者，申酉，丑寅申酉地支者，主人瘦小，乃木土金，其質不廣，離者，午也，坎者，子也，子午也，若乘生旺之氣，主人高雄壯，乃火炎高，水勢漲也。

	63.
	三丁二丙到金，口舌生瘡。
丙丁火人，到申酉之地，或壬癸水人，到寅卯，主口舌生瘡，生是非。

	64.
	子午陰陽盛衰，兩分卦兆。
子為水，午為火，不可盛，亦不可衰，盛則太過，衰則不及，火太過則炎盛，盛中有失，遇水則？光，水太過則太泛，泛中有流，遇土則有滯，大凡五行，只求平均，中庸，不過盛，亦不偏衰。

	65.
	南多北少，家則破人亡。
命有東南西北，及晝夜和陰陽之分，命局全者，主大富大貴，南多北少，乃指四柱多丙丁巳午，而少見壬癸亥子，乃陽多陰少，有晝無夜，主凶。

	66.
	友此之方，男女消落。
易言之，南少北多，即有夜無晝，陰多陽少，亦主不吉。

	67.
	東方全見，妻兒則難保長春。
凡見甲乙，及寅卯辰三會木，為一氣秀氣，雖然富貴，未免剋妻子之憂。

	68.
	西旺東衰，金盛則家不吉。
凡見庚金，及申酉戌三會金，主家私不吉。

	69.
	癸壬亥子，工巧之人。
凡見壬癸亥子水也，主智人？之多巧也。

	70.
	癸甲壬金，胡人狡佞。
壬癸，玄武也，甲主胡，壬金，太常也，命局癸甲壬，逢金，乃旺金生癸水，胡狡佞。

	71
	月胎歲合，祖立他們。
月胎，受胎之月，年為祖墓，即胎元與年柱有干合或支合者，則主祖上立他人門戶也。

	72.
	歲日朝時，自身舍立。
年干與日或時干，有干合者，如庚年干，乙日或時干，或丙午干，辛日或時干，主自身舍離本家，或過繼之人。

	73.
	合分內外，取於進退之方。
天干五合，分內合及外合，內合，以日干合他干者，如己日干合甲年干為內合者，主進，日干除外之干合者，如己時干合甲月干，謂外合則主退。

	74.
	略見其強，足見妻夫之勢。
男以財為妻，女以官為夫，觀夫妻星坐下之地，以論運勢，強弱。

	75.
	合逢四柱，後來妻再產兒郎。
凡四柱中，見天干工相合者，主後妻再產兒郎。

	76.
	隔合居中，妻子財間須見破。
即兩柱相合，中隔一柱他合，如丁日與壬年合，中隔戊月與癸時合，謂之隔合居中，主妻破散。

	77.
	造於偏地見多，而二姓三名。
若合在無力之地，臨破絕之鄉也，例如：乙庚合在丑寅墓絕之地，又如戊癸合在亥戌墓絕之地，主二姓三名之人，此乃合之不得力，，主旁他人而立身之命。

	78.
	時日暗投逢合，孤兒義女。
日干為己身，時柱為子女，日干與時支藏干合，謂之時日暗投逢合，如癸日巳時，巳藏戊，為戊癸合，餘如辛巳，壬午，甲午，丁亥，戊子，仿此例，皆主孤兒義女。

	79.
	地刑所見，次母所生。
次母者，地支申子辰人見戌，巳酉丑人見未，寅午戌人見辰，亥卯未人見丑，如犯兩重者，主次母所生也。

	80.
	壬丁於命敗之鄉，出於偏房外妄。
壬為天后主婦人，丁為六合主男子，壬丁相會，干名私門，主邪淫身不正之人也，如立於命敗之鄉，主出於偏房外妄所生，木敗子，金敗午，火敗卯，水土敗酉，以納音五行十二運為之，例如丁卯與壬子，為火敗與木敗。

	81.
	干合身敗，須信男女娼淫。
日干為己身，有合又遇敗地，皆主男女娼淫，例如己酉日，遇甲午，為土敗酉，金敗午。

	82.
	身到旺鄉，有鬼者自須貴顯。
如甲木到寅卯之地，謂之旺鄉，上帶官鬼者，主榮貴顯達。

	83.
	坎離子午丙壬，重見兒女雙生。
子午為陰陽之路，丙為長男，壬為長女，丙丁到寅，火長生之地，見二三重者，主雙生男，而壬癸到申，水長生之地，見二三重者，主雙生女。

	84.
	時與胎運月合，必須延月而生。
胎者，受氣也，生時與胎月合者，主延月生也，如胎元癸卯，時柱戊寅，戊癸合。

	85.
	辛多旺相，老婦長年。
六辛為太陰，主婦人臨旺氣者，定主陰人壽長也。

	86.
	金盛逢刑，非法亡沒。
金臨盛旺之鄉，剋身者，主非橫殺傷亡歿也，如甲日見庚，且庚臨申酉旺地，剋甲也。

	87.
	甲逢壬癸，生於江水之中。
如甲生人逢壬癸水，或坐申子辰三合水之地，主生於江水之地中，即水多木泛之象，主人湖海生涯。

	88.
	運泛他鄉，孤木柱逢多水。
木生人，逢二三重水在旺地，主漂泛。

	89.
	辛乾丙巽，術士醫流。
戌亥，為天門，乃天醫，辰巳為地戶，乃地醫，丙藥醫師，乾為天門，巽為地戶，辛金為針，丙火為藥，醫卜卦命僧道之術。

	90.
	陽干支有相刑，主人斜眼之疾。
陽干者，甲丙戊庚壬，其干支有刑剋者，主頭面眼目疾。

	91.
	旺中戊己，兒孫後代為官。
戊己土旺在辰戌丑未盛旺之鄉，主兒孫為鄉里之官。

	92.
	太乙與神后休囚，陰謀爭訟。
太乙，巳也，神后，子也，子主陰淫，巳主爭訟，如命中巳子全，犯休囚者，主陰謀爭訟。

	93.
	五陽前建，定出清官。
甲乙丙丁戊，為前五陽，在建陽之地，上臨官祿，主門出清顯官人。

	94.
	五陰後逢犯刑空，盜賊非橫。
己庚辛壬癸，為後五陰，如犯空亡，刑害，主是非橫事之災也。

	95.
	相沖壬戌，丙戌居墓者凶。
壬戌上見墓，丙辰，丙戌，戊辰，戊戌，為凶。

	96.
	辰多而斗訟官嗔。
辰為天羅，命局多見者，主好斗訟。

	97.
　
	戌見而凶頑小輩。
戌為地網，命局多見者，主虛詐小人。

	98.
	旬中六甲，多主尊榮。
六甲旬中生人，又得六甲，主人尊重，若再有氣，主建官星之地，尊榮者，如甲子旬中，又見甲子是也。

	99.
	天罡如逢日時，散失人口。
木盡為天罡，六癸是也，日時癸酉，癸未，癸巳，癸卯，癸丑，癸亥逢之，主散失人口。

	100.
	木逢金盛，配遁兒郎。
若木人逢金盛旺來剋者，則主兒女配遁他鄉，而不得力，如子女宮有此者，則准。

	101.
	金上安土，門中耗散。
卯酉為門戶，凡卯酉上見戊己土，為隔間之病，謂門不通，有黤散焉。

	102.
	五行太過，復為怯敗之根宗。
命中五行求其中和，平衡，太過與不及，均屬不美。

	103
	三命建元，推詳強弱之正道。
凡命要均平，不可太過不及，升降之氣，不要衰旺，故曰元有本也，正道也，各得其正也。

	104.
	八方之卦，能推陰女盛衰。
八卦推婦女之象，乾者，陽也，主父，公。坤者，陰也，主母，姑。艮，小男。震，長男。坎，中男。巽，長女。兌，小女。離，中女。凡女命在死絕無氣之地，定為如常人家女也，若在三合，支合，干合，或壬癸，亥子水，及生旺之地，則為淫賤之女，因其水多也。

	105.
	一路九宮，更辨陽男得失。
九宮者，坎一，坤二，震三，巽四，中五，乾六，兌七，艮八，離九等是也，將四時上下之類，若合多少起，便從所得之宮起之：一吉，二宜，三生，四殺，五鬼，六害，七傷，八難，九厄。

	106.
	人逢建破，妨害尊卑。
凡人之命，犯月破，月建沖者，主妨尊卑。

	107.
	癸巳與乙卯庚申戌亥，九流之士。
癸巳暗合戊，乙卯旺木，庚申旺金，木被金剋，又庚申，白虎守道，戌亥，天門之象，主九流之人也。

	108.
	各推前五，祖宗運後代皆知。
年為祖，月為父母，日為妻，時為子息，年前五位知祖，月後五位，知父母門戶，日前五位，知己身妻妄，時後五位知子孫，各推年月日時支，前五位互相推之，則知父母，兄弟，妻妄，子孫，而其臨生旺衰死之地，高下而己。

	109.
	丙丁多或到深山，陽孤陰亂。
寅乃艮宮，艮為山，寅為丙長生，又主火，為陽孤，寅山火多，即命局丙丁火，或內丁坐寅，主門戶出陽人孤，陰人亂。

	110.
	己庚同會，女子娉婷。
女命，己庚在旺相，如庚日巳時，或己日庚時，辛月生，主出秀麗娉婷之女。

	111.
	乙庚旺相之鄉，男子和明進顯。
庚主剛堅，男生之有顯，乙庚合金，坐旺相之鄉，主男有和明進顯。

	112.
	空中有合，門生虛道閑人。
命局干合，支合，上帶空亡者，主門生虛道閑人。

	113
	丁巳與丁卯各生，門內官進納。
丁與壬，為德合，故有丁巳與丁卯，丁亥，各主旺者，主門戶出進納官人也。

	114.
	土居四季見全，而多有田林。
土多生萬物也，辰戌丑未上見己土者，生旺之氣，而有田園。

	115.
	四柱五行，定於內外。
子午卯酉，定四方也，卯辰巳以東為內，以西為外，酉戌亥以西為內，以東為外，午未申以南為內，以北為外，子丑寅以北為內，以南為外也。

	116.
	命之前後，陽前陰後五辰，定見家宅禍福。
陽前前五辰為宅，後五辰為墓，陰命前五辰為墓，後五辰為宅，如甲子陽命人，前五辰乃（巳），為宅。後五辰乃（未），為墓。若大小二運，太歲到此二位論生剋門戶，有何災福而言之。

	117.
	生逢兄弟不相親，終見交爭。
此劫為兄弟，如甲見乙為敗財，乙見甲為劫財，即陽日干同行陰干為順，如甲見乙，丙見丁，戊見己，庚見辛，壬見癸等為敗財，陰日干見同行陽干為逆，如乙見丙，丁見戊，己見庚，辛見壬，癸見甲等為劫財，若內戰并刑剋，終見交爭，敗財主兄弟交爭，命局有財多者，不懼。

	118.
	父子夫婦親外，皆同前法。

	119.
	視於日時，識辨子妻。
日支為妻，時干為子，時支為女。

	120.
	觀其胎月，知於父母。
受胎之月，為父母宮，胎月之上，推其父母。

	121.
	巽離旺相，丙丁俱全，足見高明。
巽，巳也。離，午也。丙丁火在巳午之上，為丙祿在巳，丁祿在午，臨祿地旺相，足見高門。

	122.
	壬癸庚辛，土木同法，亦當貴顯。
餘如壬癸居亥子，庚辛居申酉，戊己居巳午，甲乙居寅卯，當為旺相建祿之地，亦主貴顯。

	123.
	刑沖破害戊辛多，定出軍人。
戊乃辛之母，金為日虎，旺相也，戊辛人，犯刑沖破害，主為軍人，金主武，戊寅日，辛酉時，或戊申日，辛巳時。

	124.
	從魁與亥木，丁辛遇太常，酒家利路。
酉從魁酒神，亥登明漿神，巳太乙主酒家，未小吉，太常主酒食，未亥巳見辛丁者，主酒家利路。

	125.
	亥逢金盛，癱瘓長生。
亥為甲木之長生，逢庚辛申酉，盛旺之金來剋，主癱瘓之疾。

	126.
	水立金中，門生陰病。
凡壬癸水居申酉金之上，或庚辛居亥子水上，或合巳酉丑金上，或居乙庚合金之鄉，金又生水，主門生陰病。

	127.
	太沖辛乙無氣，而道士抽簪。
卯酉上見辛乙相剋，或臨無氣之地，卯酉乃日月之門戶，又主陰私，而道士抽簪也。

	128.
	從魁辛乙相加，主還俗和尚。
乙酉見辛卯，辛酉見乙卯，乙沙門，為辛舍，主和尚還俗也。

	129.
	辛亥來卯上，定生唇缺之人。
辛亥生人，有乙卯木日時，謂辛金剋乙木，乙卯木也，主頭面之疾，遭剋缺唇也，辛卯日時有者，是也。

	130.
	酉上逢丁，後須絕嗣。
酉為門戶，主後嗣，酉為丁隊火剋之，主絕後嗣。

	131.
	戊己如生四柱，未申中三四同行，必主甘香肥壽。
土主豐肥，又遇長生旺相，主肥壽，戊己土為重厚之物，如到未申長生之地，逢建旺，主有壽也。

	132.
	庚辛向無火之鄉，出不義軍人孤女。
金主義，若無火制，則不成器，主人不義，庚辛局中上不見丙丁，或下不見巳午火剋，主出不仁不義之軍人孤女。

	133.
	有氣逢官，定為顯赫。
如甲乙木在有氣之地，逢庚辛金剋為官星，定主顯赫。

	134.
	十干五行，見同上法。
餘之天干在有氣之地，逢官剋也是。

	135.
	癸壬旺中，必須流落。
土為堤防，水無土，主人流落，水多在旺地，多主飄蓬，主性不定而流落也。

	136.
	盛則太過，小則不及。

	137.
	四清本主俱全，而文武兩升。
寅申巳亥，為五行之四長生，干旺清，主文。支旺清，主武。

	138.
	四柱見之有旺，則門中生貴。
子午卯酉，乃五行旺地，木旺於卯，火旺於午，金旺於申，水土旺於子，陽干清，陰支濁，則主門中生貴子。

	139.
	季中全犯有氣，而庫藏之官。
辰戌丑未，乃五行庫印之鄉，上見有氣者，而為庫藏之官。

	140.
	我去刑辰，必主兵法之任。
日支刑年月時支，兵刑之任，年月時支刑日支，則主犯兵刑厄。

	141.
	乙庚旺相，方外聲名，
金主聲，乙庚合金，若臨旺相之地，而四方之外，有名聲。

	142.
	戊癸炎輪，多生禮德。
火主禮，戊癸合火，若在旺相之地，多有禮德。

	143.
	丙辛真化，水盛陰淫。
水主智，丙辛合化水，在旺相之地，多智陰淫之象。

	144.
	甲己同交，交之有信。
土主信，甲己合化土，在旺相之地，主有信行。

	145.
	丁壬化木，旺多仁義。
木主仁，丁壬合化木，在旺相之地，主有仁義。

	146.
	諸卦吉凶，視於接近。

	147.
	木中有土，鬼怪當聞。
木中有土，戊寅己卯是也，或先見木，後見土，甲辰，甲戌，乙丑，乙未，主有惊恐怪異。

	148.
	金土安仁，門中虛耗。
仁者，木也。金上安仁，如庚寅，辛卯，或甲申，乙酉昆也，主門中虛耗。

	149.
	火加金位，孤獨貧窮。
火命人，丙丁者，到申酉之位，主孤獨貧窮。

	150.
	火到水鄉，女人癱瘓。
火到亥子丑之位，主女人有癱瘓之疾。

	151.
	巽離同住乾宮，世出冷勞男子。
丙午，丁巳到戌亥之地，則主男子患冷勞之疾，蓋己亥為而沖地擊，丙丁臨旺盛之鄉。

	152.
	丙壬同居震位，陰陽淫亂之宮。
丙壬生人，遇卯時，謂之人私門，丙，長男也。壬，長女也。卯上謂之私門，凡命中見之，則男女不正也。

	153.
	木人煙中，疾為下小。
甲乙木到巳午火鄉，謂之木人煙中，主為下小之人。

	154.
	旺相休囚，問於進退。

	155.
	壬來朝申有貴官，中女須榮。
壬生人，申為長生，上逢官星，主榮貴，子為中女，子亦為壬之帝旺，主榮貴。

	156.
	胎月朝時建旺，則祖先富貴。
胎月俱來朝生時，又臨建旺之鄉，則祖宗富貴。

	157.
	三交四聚，因官而借出其名。
年朝月，月朝日，日朝時，互官鄉祿馬朝拱，自有貴人接引成名，四柱有官祿交馳，貴人接引者，主大貴。

	158.
	帶刑全申巳寅，定有官刑嗔訟。
寅為功曹，文章書曹吏，巳為太乙，主官訟，申為白虎，主刑，如申巳寅全，則主有官刑訟。

	159.
	自刑重見，自死自凶。
辰午酉亥，為自刑。若更內戰剋，臨死地，凶也。

	160.
	子卯相刑，門無禮德。
卯為三元之戶，子為水神之元，命見子卯相刑，主無禮德之人。

	161.
	丑逢戌未犯支刑，肢病難痊。
丑為金墓，戌為火墓，未為木墓，命見丑戌未地支三刑，各持墓之毒元有傷，主四肢之病難痊。

	162.
	辰卯相加，必有獄刑腰腳。
辰為天罡，主獄事，卯為太沖，主私門，卯木剋辰土，必有獄刑，腰腳之病。

	163.
	寅來加巳，子孫憂勞熱燒身。
寅木，巳火，謂木人火家之象，寅為陽火長生，剋陽金長生巳，命逢寅巳，主子孫有癆病，發熱也，或有火燒身之病，乃寅刑巳也。

	164.
	巳立功曹，必見兩宮所失。
乙巳，十二辰中，太乙為尊，被功曹所刑，有犯上之過，有所失也。

	165.
	午逢丑位，久病內氣之災。
午為旺火也，丑乃金墓也，丑午相害，故旺火剋墓中之金，主久病由內氣之災。

	166.
	丑人炎陽，必有四肢深厄。
丑乃金墓也，炎陽，火也，火剋金，如辛丑見丙午火，主四肢深厄。

	167.
	子臨井宿，須生脾胃之災。
未，乃井宿，子未相害，子旺水臨未土，主有脾胃之疾。

	168.
	未到子鄉，定見尊凶婦厄。
未，小吉也，子，神後也，主婦人及尊人須有厄也。

	169.
	亥申二勢爭強，不久道路散失。
亥申相害，亥，陰賊，申，傳送，主爭竟道路散失之象。

	170.
	建逢酉戌剋戰，鬼賊門病終憂。
酉為門戶，逢戌火之墓，而剋旺金，主門房有鬼賊，小人相害也。

	171.
	旺中有卦本全，而出自清名。
如亥卯未生春，巳酉丑生秋，寅午戌生夏，申子辰生冬，土生於辰戌丑未也，五行各得其局者，謂各有本卦全者，有氣旺相，乃富貴之人，清名而出也。

	172.
	五卦頗同，文武兩班自顯。
水木，主文，金火土，主武，如各得本卦，主貴顯，如木人，得亥卯未，或寅卯木。

	173.
	分三辨五，旺相兩名，死囚休廢，為卑賤也。
分三主，辨五行，論旺相富貴，死囚休，為卑賤也。

	174.
	子來合丑，宮觀閑人。
子丑相合也，子為華釋之宮，丑為雲室之人，子人合丑為逆，為宮觀閑人。

	175.
	丑到子鄉，復為貞吉。
丑人合子，順也，為貞吉。

	176.
	亥朝寅位，滋養外人。
亥為木之長生，寅為火之長生，木生火，寅亥合，又亥藏壬水，滋甲木，但亥人合寅馬逆，故滋養外人。

	177.
	寅人天宮，顯然之兆。
亥為天宮，寅人就亥水滋長之兆，寅人合亥，順也。

	178.
	天魁到卯，破敗土田。
天魁為戌也，藏辛金，剋卯藏乙木，主破敗田土，故戌合卯為逆。

	179.
	木人天魁，復為吉兆。
卯合戌，為順，主吉。

	180.
	酉朝罡上，金土兩合。
酉金合辰土，相合為金。

	181.
	罡到金中，和中有訟。
天罡，辰也，金，指酉也，辰中有乙木，酉中有辛金，辛金剋乙木，故辰酉先和而後訟。

	182.
	巳刑傳送，道路長行。
申，傳送，為道路，巳刑申，則主道路長行也。

	183.
	申到巳中，行人返復。
申，金也，巳，火也，申合巳，逆也，故於人返復。

	184.
	未午合，分得失，未吉午凶。
未逢午，則吉，乃土逢火生也，午逢未，則凶，乃午火見未土，而晦帶。

	185.
	全逢下剋，四親孤，尤忌二尊。
支剋干，謂下剋，如甲申，戊寅，若四柱均俱下剋上，主父母，兄弟，妻，子孤暌，尤忌父母。

	186.
	復剋於上，多常退陰人小口。
干剋支，如庚寅，丙申，若四柱均俱上剋下，主常退陰人小口。

	187.
	三來剋下官嗔。
若四柱中有三干剋支者，主官中嗔訟。

	188.
	三制上時鬼賊。
若四柱中有三支剋干者，主有鬼賊之害。

	189.
	二上二下同類，則慮妻財之事。
若四柱有二干剋支，二支剋上，互相交剋者，則尤妻財也。

	190.
	一剋論於勝負，尤分彼我之情。
以日干為我，日支為彼，我剋彼，則吉，彼剋我，則凶。

	191.
	四時分辨吉凶，災福自然明矣。
四時者，春甲乙，夏丙丁，秋庚辛，冬壬癸，辨其生旺休囚，則明其禍福矣。

	192.
	干要天分，支言十二用。
天分十干者，甲夷，乙齊，丙楚，丁蠻，戊韓，己魏，庚秦，辛冉趙，壬燕，癸狄，寅燕，卯宋，辰鄭，己楚，午周，未秦，申晉，西趙，戌魯，亥衛，子齊，丑吳。

	193.
	地理山罡，足見清濁之用。
子寅辰午申戌為陽為山罡，丑卯巳未亥為陰為地理，陽支清，陰支濁。

	194.
	大小凶衰，四神吉者，更兼蒿里。
四神吉者，乃甲丙庚壬，蒿里者，乃墓神，辰戌丑未也。

	195.
	上推日月山河，中見人之內外。
甲主日，乙主月，丙主天上，丁主地下，戊主山，己主城，庚主國，辛主人，壬主水河，癸主海。

	196.
	循環八卦之內，總推各該五行。

	197.
	將十神言其面色。
甲青，乙碧，丙赤，丁紫，戊黃，己紅，庚白，辛淡白，壬黑，癸綠。詳日時之上，言其面色也。

	198.
	地支神見，身貌俱詳。
支神生旺為大，休囚為小，卯酉為瘦，子午為雄，

	199.
	干傷頭面之災，支損者四肢為患。


